เมื่อคืนนี้ไปฉลองวันเกิดเพื่อนมาค่ะ เพิ่งเคยมาที่นี่ครั้งแรกเลย ร้าน “IS AM ARE” อยู่บนถนนจันทน์ แถวสาทร เป็นร้านอาหารกึ่งผับ มีวงดนตรีสด แต่ถ้าใครไม่อยากตื๊ด อยากนั่งทานอาหารชิลล์ๆ ก็นั่งโซนด้านนอกได้ค่ะ ถึงตัวร้านจะไม่ใหญ่มาก แต่บรรยากาศดีใช้ได้ทีเดียวค่ะ

มาถึงเราก็สั่งกันเต็มที่ เครื่องดื่มเน้นเบียร์เย็นๆ จะได้ไม่เมากันมาก5555 ส่วนอาหารก็มี “คอหมูทอด IS AM ARE” (109 บาท) เนื้อนุ่มๆ เค็มกำลังดี ทานเพลินมาก ต่อด้วย “ยำแซลมอน ZEED” (189 บาท) เนื้อแซลมอนเด้งๆ คลุกเคล้าน้ำยำแซ่บๆ เราว่าแอบหนักเผ็ดมากไปนิดนึง แต่ก็ใช้ได้ค่ะ อีกจานคือ “เกี๊ยวห่อชีส” (99 บาท) แผ่นเกี๊ยวกรอบๆ กัดเข้าไปเจอชีสเยิ้มๆ ด้านใน ฟินนน ทั้งสามจานนี้ทานคู่กับเบียร์แล้วใช่มากกก เรากับเพื่อนทานกันไม่หยุดปากเลย55555 อย่างสุดท้ายคือ “ต้มยำรวมมิตรหม้อไฟ” (150 บาท) เป็นต้มยำน้ำข้นมันๆ ใส่เครื่องเป็นกุ้ง พริกแห้ง หอมหัวแดง ตะไคร้ และอื่นๆ อีกมากมาย รสชาติกลมกล่อมดีค่ะ ไม่เผ็ดมาก ทานกับข้าวสวยร้อนๆ แล้วอร่อยเลยแหละ

ใครมองหาร้านไว้ปาร์ตี้กับเพื่อนๆ หรืออยากนั่งทานอาหารอร่อยๆ ชิลล์ๆ แนะนำ IS AM ARE เลยค่ะ มีดนตรีสดสนุกๆ เพราะๆ บรรยากาศดี และราคาอาหารเครื่องดื่มไม่สูงด้วย :)
